Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 2 Pv 109/11/4404	Nové Zámky, 22.4.2013
EEČ : 2-33-40-2013

U Z N E S E N I E

Trestná vec:	obvinený XXXXX  
Prečin:	Nepovolená výroba liehu podľa § 253 odsek 2 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 18.7.2011, spisová značka 2 Pv 109/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V miestnosti budovy spoločnosti XXXXX ktorá sa využíva ako šatňa pre zamestnancov, od presne nezisteného času - približne od roku 2006 do dňa 11.02.2011,  v čase do 12.40 h, prechovával technologické zariadenie na výrobu liehu bez povolenia colného úradu,

Uznesením prokurátora Okresnej prokuratúry XXXXX zo dňa 18.7.2011, spisová značka 2 Pv 109/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry XXXXX spisovej značky     2 Pv 109/11 zo dňa 18.07.2011, ktoré nadobudlo právoplatnosť dňa 28.07.2011 bolo podľa § 216 odsek 1 Trestného poriadku podmienečne zastavené trestné stíhanie proti  obvinenému XXXXX, pre prečin nepovolenej výroby liehu podľa    § 253 odsek 2 Trestného zákona,  ktorého sa dopustil na tom skutkovom základe, že v miestnosti budovy spoločnosti XXXXX, ktorá sa využíva ako šatňa pre zamestnancov, od presne nezisteného času - približne od roku 2006 do dňa 11.02.2011,  v čase do 12.40 h, prechovával technologické zariadenie na výrobu liehu bez povolenia colného úradu.
Podľa § 216 odsek 2 Trestného poriadku bola obvinenému určená skúšobná doba v trvaní 18 (osemnásť) mesiacov, ktorá uplynula 28.01.2013.
Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Po uplynutí skúšobnej doby boli zabezpečené podklady potrebné pre  rozhodnutie o tom, či sa obvinený osvedčil, teda či je možné skonštatovať, že obvinený viedol v rámci skúšobnej doby riadny život a vykonal a dodržiaval ostatné obmedzenia. 
	O obvinenom XXXXX  z miesta jeho trvalého bydliska neboli zistené žiadne negatívne poznatky. V odpise registra trestov nemá žiadny nový záznam.  Počas skúšobnej doby podmienečného zastavenia trestného stíhania  nebolo  proti nemu vedené trestné stíhanie v inej veci a  v evidencii priestupkov nemá záznam. Pri podmienečnom zastavení trestného stíhania neboli uložené obvinenému žiadne obmedzenia.
	S poukazom na uvedené skutočnosti je možné konštatovať, že obvinený v rámci skúšobnej doby podmienečného zastavenia trestného stíhania viedol riadny život. 
	Keďže boli splnené všetky zákonné podmienky v zmysle ustanovenia § 217 odsek 1 Trestného poriadku rozhodol som tak, ako je to opísané vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Tamaškovič
prokurátor